section_heading: Povijest
paragraph_text: Zagrebačka škola ekonomije i managementa započela je s radom u rujnu 2002. godine, upisom prve generacije studenata. No, taj je početak zapravo bio kulminacija dugogodišnjeg rada pojedinaca, koji su imali cilj dovesti najbolje prakse svjetskih poslovnih škola u Hrvatsku te stvoriti poslovnu školu koja bi bila rasadnik talentiranih poslovnih ljudi i izvor komparativne prednosti Hrvatske u novim okvirima tržišnog natjecanja. Između tih zaslužnih pojedinaca valja izdvojiti pokojnog Josipa Bombellesa, professora emeritusa ekonomije sa Sveučilišta John Carroll u američkom Clevelandu. Veliki domoljub i potomak aristokratske obitelji bio je prvi i doživotni predsjednik Upravnog vijeća ZŠEM-a, nesebično mu posvetivši sve svoje znanje i energiju, brinući se da stasa u jednu od najboljih poslovnih obrazovnih institucija.